Monacon Grand Prix 2016

Monacon Grand Prix 2016 (virallisesti Formula 1 Grand Prix de Monaco 2016) oli Formula 1 -kauden 2016 kuudes osakilpailu. Kilpailu ajettiin 29. toukokuuta Circuit de Monacolla.

 Viikonlopun aikataulu ja sää 
 Päivä Aikataulu Sessio Sää Ilma Rata KosteusPaik. 26. toukokuuta10:00–11:3011:00–12:301. vapaat harjoitukset Puolipilvinen18–19 °C25–29 °C71–76 %14:00–15:3015:00–16:302. vapaat harjoitukset Puolipilvinen19 °C34–36 °C64–72 % 28. toukokuuta11:00–12:0012:00–13:003. vapaat harjoitukset Puolipilvinen22–23 °C32–37 °C36 %14:00–15:0015:00–16:00Aika-ajot Aurinkoinen21–22 °C39–41 °C50–53 %29. toukokuuta14:00–16:0015:00–17:00Kilpailu Epävakaa17–18 °C20–22 °C83–92 % Lähde:Motorsport-Total

 Vapaat harjoitukset 
Felipe Massa törmäsi seinään radan ensimmäisessä mutkassa vapaiden harjoitusten aluksi ja myöhemmin myös Jolyon Palmer osui seinään ensimmäisessä harjoitusosiossa.

Toisessa harjoituksessa Rio Haryanto ja Kevin Magnussen jäivät radan varteen osuttuaan ratakaiteisiin. Sebastian Vettel törmäsi kahdesti seinään, päästen kuitenkin varikolle asti. Romain Grosjean rikkoi autoaan tunnelin ulostulossa.

Kolmansissa harjoituksissa Max Verstappen liukui seinään mutkassa kolme.

 Aika-ajot 
Aika-ajojen aluksi Sauberin Felipe Nasrin moottori hajosi, ja sessio jouduttiin keskeyttämään punaisella lipulla. Red Bullin Max Verstappen rikkoi autonsa Q1:n loppuosalla mutkissa 15 ja 16.

Paalupaikalle ajoi Red Bullin Daniel Ricciardo, jolle paalupaikka oli ensimmäinen hänen urallaan ja Red Bullin edellinen paalupaikka oli Brasiliasta 2013. Toiseen ruutuun ajoi Mercedeksen Nico Rosberg, kolmanneksi Lewis Hamilton, neljänneksi Sebastian Vettel ja viidenneksi Nico Hülkenberg. Kimi Räikkönen ajoi kuudenneksi nopeimman kierrosajan, mutta hänelle langetettiin viiden lähtöruudun rangaistus vaihdelaatikon vaihtamisesta ennen aika-ajoa. Räikkönen starttasi kilpailuun ruudusta 11. Valtteri Bottas nousi Räikkösen rangaistuksen myötä kymmenenteen ruutuun.

 Tulokset 
SijaNroKuljettajaTalliAika (Q1)Aika (Q2)Aika (Q3)Lähtöruutu13 Daniel RicciardoRed Bull Racing-TAG Heuer1.14,9121.14,3571.13,622126 Nico RosbergMercedes1.14,8731.14,0431.13,7912344 Lewis HamiltonMercedes1.14,8261.14,0561.13,942345 Sebastian VettelFerrari1.14,6101.14,3181.14,5524527 Nico HülkenbergForce India-Mercedes1.15,3331.14,9891.14,726567 Kimi RäikkönenFerrari1.15,4991.14,7891.14,73211755 Carlos Sainz Jr.Toro Rosso-Ferrari1.15,4671.14,8051.14,7496811 Sergio PérezForce India-Mercedes1.15,3281.14,9371.14,9027926 Daniil KvjatToro Rosso-Ferrari1.15,3841.14,7941.15,27381014 Fernando AlonsoMcLaren-Honda1.15,5041.15,1071.15,36391177 Valtteri BottasWilliams-Mercedes1.15,5211.15,273101221 Esteban GutiérrezHaas-Ferrari1.15,5921.15,293121322 Jenson ButtonMcLaren-Honda1.15,5541.15,352131419 Felipe MassaWilliams-Mercedes1.15,7101.15,38514158 Romain GrosjeanHaas-Ferrari1.15,4651.15,571151620 Kevin MagnussenRenault1.16,2531.16,05816179 Marcus EricssonSauber-Ferrari1.16,299171830 Jolyon PalmerRenault1.16,586181988 Rio HaryantoManor-Mercedes1.17,295192094 Pascal WehrleinManor-Mercedes1.17,452202133 Max VerstappenRed Bull Racing-TAG Heuer1.22,467Varikko2212 Felipe NasrSauber-FerrariEi aikaaVarikko107 % aika: 1.19,832Lähde:

 Kilpailu 
Kilpailu alkoi turva-auton perästä sateen takia. Ensimmäistä kertaa Monacon GP:n historiassa kilpailuun lähdettiin turva-auton takaa. Daniil Kvjat kohtasi sähköongelmia jo ensimmäisellä kierroksella, ajoi varikolle ja jäi muista kierroksella. Turva-auto poistui radalta kierroksella 8. Samaan aikaan Renault’n Kevin Magnussen tuli ensimmäisenä kuljettajana varikolle vaihtamaan välikelinrenkaat. Jolyon Palmer ajoi pääsuoralla kaiteeseen liukuen aina radan ensimmäisen mutkan ratareunuksiin asti. Virtuaalinen turva-auto eli nopeusrajoitus tuli voimaan.

Kimi Räikkönen ajoi Loews-neulansilmässä seinään kierroksella 11 ja rikkoi etusiipensä. Hän menetti autonsa ohjattavuuden etusiiven jumittuessa auton alle ja esti Romain Grosjeania, joka tippui kilpailun viimeisille sijoille. Räikkönen keskeytti kilpailun. Kierroksella 16 kolmantena ajava Lewis Hamilton onnistui ohittamaan tallikaverinsa Nico Rosbergin ja nousi kilpailussa toiseksi, Ricciardon johtaessa. Kierroksella 21 Kevin Magnussen kosketti seinää mutkassa 12, jolloin Daniil Kvjat pääsi ohitusetäisyydelle, tosin Kvjat oli jo kierroksen perässä alun ongelmiensa jälkeen. Kvjat yritti Magnussenista ohitusta mutkassa 16, jolloin autot koskettivat toisiaan. Kvjat joutui keskeyttämään kilpailunsa kolarivaurioihin. Samalla kierroksella Nico Rosberg pysähtyi vaihtamaan alleen välikelinrenkaat ja muutama kierros myöhemmin myös Ricciardo vaihtoi välikelinrenkaisiin. Lewis Hamilton siirtyi kilpailun kärkeen. Nico Rosberg menetti sijoitukset Sergio Pérezille, Sebastian Vettelille ja Fernando Alonsolle pudoten kuudenneksi varikkoruljanssin yhteydessä.

Pian rata oli tarpeeksi kuiva jo kuivankelinrenkaille, ja Hamilton vaihtoi suoraan sadekelinrenkaista ultrasoft-kuivankelinrenkaisiin. Kierrosta myöhemmin Ricciardo tuli varikolle renkaiden vaihtoon, mutta kommunikaatiovirheen vuoksi hänen superpehmeät renkaat eivät olleet valmiina hänen ajaessaan varikolle. Virheen seurauksena Hamilton pääsi Ricciardon ohi. Tässä vaiheessa Hamilton johti kilpailua ja Ricciardo oli toisena.

Kevin Magnussen törmäsi seinään Kvjatin kanssa tulleesta kolarivauriosta johtuen kierroksella 34 rikkoen etusiipensä. Pari kierrosta myöhemmin Max Verstappen kolautti jälleen kolmannessa mutkassa seinään ja keskeytti kilpailun. Samoin Magnussenin kilpailu päättyi varikolle. Seuraavalla kierroksella Hamilton ajoi šikaanin suoraksi, jolloin Ricciardo pääsi haastamaan hänet kärkipaikasta. Hamilton kuitenkin peitti Ricciardolta ajolinjan, jolloin he melkein osuivat toisiinsa.

Kierroksella 50 Sauberin Felipe Nasria pyydettiin päästämään takana ajava tallikaveri Marcus Ericsson ohi, koska tämä oli nopeampi. Nasr ei kuitenkaan tottellut määräystä, jolloin Ericsson yritti ohitusta ja tallikaverukset osuivat toisiinsa keskeyttäen kolarivaurioihin. Pascal Wehrlein sai kaksi 10 sekunnin aikarangaistusta - toisen liian nopeasta ajosta virtuaalisen turva-auton aikana ja toisen sinisten lippujen noudattamatta jättämisestä. Kilpailun viimeisillä kierroksilla sade kasteli vielä osan radasta, mutta renkaiden vaihtoon ei ollut enää tarvetta.

Monacon GP:n voittoon ajoi Lewis Hamilton toista kertaa urallaan. Daniel Ricciardo ajoi toiseksi ja Sergio Pérez kolmanneksi. Sebastian Vettel oli neljäs, Fernando Alonso viides, Nico Hülkenberg kuudes, Nico Rosberg seitsemäs, Carlos Sainz kahdeksas, Jenson Button yhdeksäs ja Felipe Massa kymmenes. Valtteri Bottas oli 11:s, mutta sai 10 sekunnin aikarangaistuksen kolaroituaan viimeisellä kierroksella Haasin Esteban Gutiérrezin kanssa yrittäessään hänestä ohitusta. Bottas sijoittui 12:nneksi.

Mercedeksen voitettua, valmistajan palkinnon otti palkintokorokkeella vastaan Nathan Davey. Kuljettajien haastattelut palkintokorokkeella suoritti entinen Formula 1 -kuljettaja Martin Brundle.

Formula 1.comin virallisessa äänestyksessä päivän kuljettajaksi valittiin Force Indian Sergio Pérez.

 Tulokset 
SijaNroKuljettajaTalliKierroksetAika/KeskeytysLähtöruutuPisteet1.44 Lewis HamiltonMercedes781:59,29.1333252.3 Daniel RicciardoRed Bull Racing-TAG Heuer78 +7,2521183.11 Sergio PérezForce India-Mercedes78 +13,8257154.5 Sebastian VettelFerrari78 +15,8464125.14 Fernando AlonsoMcLaren-Honda78 +1.25,0769106.27 Nico HülkenbergForce India-Mercedes78 +1.32,999587.6 Nico RosbergMercedes78 +1.33,290268.55 Carlos Sainz Jr.Toro Rosso-Ferrari77 +1 kierros649.22 Jenson ButtonMcLaren-Honda77 +1 kierros13210.19 Felipe MassaWilliams-Mercedes77 +1 kierros14111.21 Esteban GutiérrezHaas-Ferrari77 +1 kierros1212.77 Valtteri BottasWilliams-Mercedes77 +1 kierros1013.8 Romain GrosjeanHaas-Ferrari76 +2 kierrosta1514.94 Pascal WehrleinManor-Mercedes76 +2 kierrosta2015.88 Rio HaryantoManor-Mercedes76 +4 kierrosta19Kesk.9 Marcus EricssonSauber-Ferrari51Kolarivaurio17Kesk.12 Felipe NasrSauber-Ferrari48KolarivaurioVarikkoKesk.33 Max VerstappenRed Bull Racing-TAG Heuer34UlosajoVarikkoKesk.20 Kevin MagnussenRenault32Kolarivaurio16Kesk.26 Daniil KvjatToro Rosso-Ferrari18Kolari (Magnussen)8Kesk.7 Kimi RäikkönenFerrari10Ulosajovaurio11Kesk.30 Jolyon PalmerRenault7Ulosajo18Lähde:
Huom
Valtteri Bottas sijoittui 11:nneksi, mutta sai tuomaristolta 10 sekunnin aikarangaistuksen kilpailun jälkeen kolaroituaan Esteban Gutiérrezin kanssa viimeisellä kierroksella.
Pascal Wehrlein sai kaksi 10 sekunnin aikarangaistusta - toisen sinisten lippujen noudattamatta jättämisestä ja toisen liian nopeasta ajosta virtuaalisen turva-auton aikana.

 Johtokierrokset 
 Nro  Kuljettaja  Talli  Kierrokset 3   Daniel Ricciardo  Red Bull Racing-Tag Heuer  1–22, 31–32 44   Lewis Hamilton  Mercedes  23–30, 33–78

 Sijoitukset kilpailun jälkeen 

+Kuljettajien pisteetSijoitusKuljettajaPisteet1. Nico Rosberg1062. Lewis Hamilton823. Daniel Ricciardo664. Kimi Räikkönen615. Sebastian Vettel60

+Valmistajien pisteetSijoitusValmistajaPisteet1. Mercedes1882. Ferrari1213. Red Bull Racing1124. Williams665. Force India37

Huom!: Vain viiden parhaan sijoitukset sisällytetty.

 Muuta 
Rio Haryanton paras sijoitus (15. sija)
Renault’n molemmat kuljettajat keskeyttivät sitten Japanin Grand Prix 2010.

 Lähteet 

 Aiheesta muualla 

Luokka:Monacon Grand Prix
Luokka:Osakilpailut Formula 1 -kaudella 2016